
3-й час
Тропарь воскресный, глас 4
Све́тлую воскресе́ния про́поведь / от А́нгела уве́девша Госпо́дни учени́цы/ и пра́деднее осужде́ние отве́ргша, / апо́столом хва́лящася глаго́лаху: / испрове́ржеся сме́рть, / воскре́се Христо́с Бо́г, / да́руяй ми́рови ве́лию ми́лость.
Сла́ва Отцу́, и Сы́ну, и Свято́му Ду́ху.
Тропа́рь Преполове́ния Пятидеся́тницы, глас 8
Преполови́вшуся пра́зднику,/ жа́ждущую ду́шу мою́ благоче́стия напо́й вода́ми,/ я́ко всем, Спа́се, возопи́л еси́:/ жа́ждай да гряде́т ко Мне и да пие́т.// Исто́чниче жи́зни на́шея, Христе́ Бо́же сла́ва Тебе́.
Конда́к в Неде́лю 5-я по Па́схе, о самаряны́ни, глас 8
Ве́рою прише́дшая на кла́дязь самаряны́ня, / ви́де Тя́ прему́дрости во́ду, / е́юже напои́вшися оби́льно, // Ца́рствие вы́шнее насле́дова ве́чно, я́ко присносла́вная.
6‑й час
Тропарь воскресный, глас 4
Све́тлую воскресе́ния про́поведь / от А́нгела уве́девша Госпо́дни учени́цы/ и пра́деднее осужде́ние отве́ргша, / апо́столом хва́лящася глаго́лаху: / испрове́ржеся сме́рть, / воскре́се Христо́с Бо́г, / да́руяй ми́рови ве́лию ми́лость.
Сла́ва Отцу́, и Сы́ну, и Свято́му Ду́ху.
Тропа́рь Преполове́ния Пятидеся́тницы, глас 8
Преполови́вшуся пра́зднику,/ жа́ждущую ду́шу мою́ благоче́стия напо́й вода́ми,/ я́ко всем, Спа́се, возопи́л еси́:/ жа́ждай да гряде́т ко Мне и да пие́т.// Исто́чниче жи́зни на́шея, Христе́ Бо́же сла́ва Тебе́.
Конда́к Преполове́ния Пятидеся́тницы, глас 4
Пра́зднику зако́нному преполовля́ющуся, / все́х Тво́рче Влады́ко, / к предстоя́щым глаго́лал еси́ Христе́ Бо́же: / прииди́те и почерпи́те во́ду безсме́ртия. / Те́мже Тебе́ припа́даем, и ве́рно вопие́м: / щедро́ты Твоя́ да́руй на́м, // Ты́ бо еси́ исто́чник жи́зни на́шея.
Божественная Литургия свт. Иоанна Златоуста
Входное
Аще же неделя, певцы поют: Прииди́те, поклони́мся и припаде́м ко Христу́. Спаси́ ны, Сы́не Бо́жий, Воскресый из ме́ртвых, пою́щия Ти: аллилу́иа. Единожды.
Затем лик поет тропари и кондаки по уставу.
Тропари по входе
Тропарь воскресный, глас 4
Све́тлую воскресе́ния про́поведь/ от А́нгела уве́девша Госпо́дни учени́цы/ и пра́деднее осужде́ние отве́ргша,/ апо́столом хва́лящася глаго́лаху:/ испрове́ржеся сме́рть,/ воскре́се Христо́с Бо́г,// да́руяй ми́рови ве́лию ми́лость.
Тропа́рь Преполове́ния Пятидеся́тницы, глас 8
Преполови́вшуся пра́зднику,/ жа́ждущую ду́шу мою́ благоче́стия напо́й вода́ми,/ я́ко всем, Спа́се, возопи́л еси́:/ жа́ждай да гряде́т ко Мне и да пие́т.// Исто́чниче жи́зни на́шея, Христе́ Бо́же сла́ва Тебе́.
Сла́ва Отцу́, и Сы́ну, и Свято́му Ду́ху.
Конда́к в Неде́лю 5-я по Па́схе, о самаряны́ни, глас 8
Ве́рою прише́дшая на кла́дязь самаряны́ня,/ ви́де Тя́ прему́дрости во́ду,/ е́юже напои́вшися оби́льно,// Ца́рствие вы́шнее насле́дова ве́чно, я́ко присносла́вная.
И ны́не, и при́сно, и во ве́ки веко́в. Ами́нь.
Конда́к Преполове́ния Пятидеся́тницы, глас 4
Пра́зднику зако́нному преполовля́ющуся,/ все́х Тво́рче Влады́ко,/ к предстоя́щым глаго́лал еси́ Христе́ Бо́же:/ прииди́те и почерпи́те во́ду безсме́ртия./ Те́мже Тебе́ припа́даем, и ве́рно вопие́м:/ щедро́ты Твоя́ да́руй на́м,// Ты́ бо еси́ исто́чник жи́зни на́шея.
Чтение Апостола
По окончании Трисвятого диакон, возглашает: Во́нмем.
Священник: Мир всем.
Чтец: И ду́хови твоему́.
Диакон: Прему́дрость.
Прокимен Неделя 5-я по Пасхе, о самаряныне
Чтец: Прокимен, глас 3: По́йте Бо́гу на́шему, по́йте,/ по́йте Царе́ви на́шему, по́йте.
Лик: По́йте Бо́гу на́шему, по́йте,/ по́йте Царе́ви на́шему, по́йте.
Чтец: Стих: Вси язы́цы восплещи́те рука́ми, воскли́кните Бо́гу гла́сом ра́дования.
Лик: По́йте Бо́гу на́шему, по́йте,/ по́йте Царе́ви на́шему, по́йте.
Чтец: По́йте Бо́гу на́шему, по́йте, 
Лик: по́йте Царе́ви на́шему, по́йте.
Диакон: Прему́дрость.
Во время пения прокимна и чтения Апостола диакон кадит престол, алтарь, служащих, а также иконостас и весь народ.
И чтец надписание Апостола: Дея́ний святы́х Апо́стол чте́ние.
И паки диакон: Во́нмем.
Рядовое:
Зачало 28 Неделя пятая, о самаряныни. (Деян.11:19-26,29-30)
Во дни о́ны, разсе́явшиися апо́столи от ско́рби, бы́вшия при Стефа́не, проидо́ша да́же до Финики́и, и Ки́пра, и Антиохи́и, ни еди́ному же глаго́люще сло́ва, то́кмо иуде́ем. Бя́ху же не́цыи от них му́жие ки́прстии и кирине́йстии, и́же вше́дше во Антиохи́ю, глаго́лаху к е́ллином, благовеству́юще Го́спода Иису́са. И бе рука́ Госпо́дня с ни́ми: мно́гое же число́ ве́ровавше обрати́шася ко Го́споду. Слы́шано же бысть сло́во о них во у́шию це́ркве су́щия во Иерусали́ме, и посла́ша Варна́ву преити́ да́же до Антиохи́и. И́же прише́д и ви́дев благода́ть Бо́жию, возра́довася и утеша́ше вся изволе́нием се́рдца терпе́ти о Го́споде. Я́ко бе муж благ, и испо́лнь Ду́ха Свя́та и ве́ры. И приложи́ся наро́д мног Го́сподеви. Изы́де же Варна́ва в Тарс взыска́ти Са́вла, и обре́т его́, приведе́ его́ во Антиохи́ю. Бысть же им ле́то це́ло собира́тися в це́ркви, и учи́ти наро́д мног, нарещи́ же пре́жде во Антиохи́и ученики́, христиа́ны. От учени́к же, по ели́ку кто име́яше что, изво́лиша ки́йждо их на слу́жбу посла́ти живу́щим во Иуде́и бра́тиям, е́же и сотвори́ша, посла́вше к ста́рцем руко́ю Варна́влею и Са́влею.
Священник: Мир ти.
Чтец: И ду́хови твоему́.
Диакон: Прему́дрость.
Чтец: Аллилу́иа. Аллилу́иа. Аллилу́иа, глас 5.
Аллилуиарий Неделя 5-я по Пасхе, о самаряныне
Чтец: Наляцы́, и успева́й, и ца́рствуй и́стины ра́ди, и кро́тости, и пра́вды.
Лик: Аллилу́иа. Аллилу́иа. Аллилу́иа.
Чтец: Возлюби́л еси́ пра́вду и возненави́дел еси́ беззако́ние.
Лик: Аллилу́иа. Аллилу́иа. Аллилу́иа.
Задостойник, глас 1-й
Припев: А́нгел вопия́ше Благода́тней:/ Чи́стая Де́во, ра́дуйся!/ И па́ки реку́: ра́дуйся!/ Твой Сын воскре́се тридне́вен от гро́ба,/ и ме́ртвыя воздви́гнувый;// лю́дие, весели́теся!
Ирмо́с: Свети́ся, свети́ся,/ но́вый Иерусали́ме:/ сла́ва бо Госпо́дня/ на тебе́ возсия́./ Лику́й ны́не/ и весели́ся, Сио́не./ Ты же, Чи́стая, красу́йся, Богоро́дице,// о воста́нии Рождества́ Твоего́.
Причастны
Па́схи
Те́ло Христо́во приими́те, исто́чника безсме́ртнаго вкуси́те.
Неде́ли
Хвали́те Го́спода с Небе́с, хвали́те Его́ в Вы́шних.

